એના આત્મહત્યાના પ્રયાસ પાછળ કારણ ભલે ગમે તે હોય પણ મને મનમાં કોઈક ગંભીર અપરાધ કર્યાની મુંજવણ થવા માંડી. અને ત્યાં જ હાથમાં ન્યૂઝપેપર રમાડતા મમ્મીએ પ્રવેશ કર્યો, અને મારી સામે પેપર ધરતાં કહ્યું, ‘કાલે રાત્રે તેં જે અકસ્માતની વાત કરી એ વિશે પેપરમાં પણ આવ્યું છે. લખે છે, ‘ફ્લાયઓવર ક્રોસરોડ પર થયેલા અકસ્માતમાં ઘાયલ થયેલ યુવકનું મૃત્યુ થયું છે. પોલીસે લાશની ઓળખ વિશેની તપાસ હાથ ધરી છે.’